Αθλητική Ένωση Καρλοβασίου

Η **Αθλητική Ένωση Καρλοβασίου** είναι ελληνικός αθλητικός σύλλογος με έδρα το Καρλόβασι στη νήσο της Σάμου. Επίσημο έτος ίδρυσης του συλλόγου είναι το 1929, έχει χρώματα το κόκκινο και το λευκό και έμβλημα τον δικέφαλο αετό. Διαθέτει τμήμα ποδοσφαίρου ανδρών, καλαθοσφαίρισης ανδρών και γυναικών και στο παρελθόν διέθετε και τμήματα πετοσφαίρισης ανδρών, στίβου και πολεμικών τεχνών.

Ανήκει στη δύναμη της Ε.Π.Σ. Σάμου μαζί με τα υπόλοιπα ποδοσφαιρικά σωματεία του νησιού αλλά και της Ικαρίας και των Φουρνών. Στην καλαθοσφαίριση ανήκει στη δύναμη της Τοπικής Επιτροπής Ε.Ο.Κ. Σάμου, μαζί με τα υπόλοιπα σωματεία μπάσκετ της Σάμου και της Ικαρίας.

## Ιστορία
### Ποδόσφαιρο στο Καρλόβασι – Οι ομάδες πρόγονοι
* Το 1929 ιδρύονται οι πρώτοι ποδοσφαιρικοί σύλλογοι του Καρλοβασίου, ο «**Άρης Καρλοβασίου**» και ο «**Αστέρας Καρλοβασίου**». Τον Νοέμβριο του 1932 δημιουργήθηκε επίσημα η Ε.Π.Σ. Σάμου, της οποίας αποτέλεσαν ιδρυτικά μέλη.Τον Μάιο του 1934, Άρης και Αστέρας συγχωνεύτηκαν, δημιουργώντας την «**Ένωση Φιλάθλων Καρλοβάσου**». Η «Ε.Φ.Κ.» πήρε μέρος στο πρωτάθλημα Ε.Π.Σ. Σάμου του 1935 και από το 1936 σταματάει κάθε ποδοσφαιρική δραστηριότητα στο νησί, μετά την διάλυση της Ε.Π.Σ. Σάμου από την Ε.Π.Ο. Ακολουθεί ο Β΄ Παγκόσμιος Πόλεμος και η Κατοχή, κατά τη διάρκεια της οποίας το ποδόσφαιρο παρακμάζει.
* Στα πρώτα μεταπολεμικά χρόνια και με δίψα για ποδόσφαιρο ιδρύονται εκ νέου σωματεία. Το 1947 ιδρύθηκε ο «**Πυθαγόρας Καρλοβασίου**» και το 1949 επανιδρύθηκε ο «Άρης Καρλοβασίου». Μεταξύ των δυο σωματείων δημιουργείται έντονος ανταγωνισμός, παίρνοντας ακόμα και πολιτικές διαστάσεις καθώς τον Πυθαγόρα υποστηρίζουν άνθρωποι αστικής τάξης και τον Άρη της εργατικής τάξης.Ο Άρης κατά τη διάρκεια της μεταπολεμικής ιστορίας του κατέκτησε συνολικά 4 πρωταθλήματα Ε.Π.Σ. Σάμου, με τελευταία κατάκτηση το 1968. Ο Πυθαγόρας που ανταγωνίζεται τον Άρη, κατέκτησε συνολικά 7 κύπελλα Ε.Π.Σ. Σάμου (1957, 1958, 1959, 1961-1963 και 1966), ενώ πέτυχε ένα ακατάρριπτο ρεκόρ μέχρι σήμερα καθώς κατέκτησε 4 πρωταθλήματα σε 5 χρόνια (1961-1966).
* Το 1968 και βάσει του Αθλητικού Νόμου Περί Αναγκαστικής Συγχώνευσης Σωματείων, τα δυο ιστορικά σωματεία συγχωνεύτηκαν και δημιούργησαν τον «**Αθλητικό Όμιλο Καρλοβασίου**». [την ίδρυση της σημερινής ομάδας με την αρχική της ονομασία] Μετά τη συγχώνευση, ο «Α.Ο.Κ.» πλέον ξεκίνησε την αγωνιστική του πορεία από το ειδικό ερασιτεχνικό πρωτάθλημα του 1968 στη θέση του Άρη, πρωταθλητή Σάμου του 1968. Συνολικά στο ειδικό ερασιτεχνικό πρωτάθλημα έλαβε μέρος 4 φορές (1968, 1971, 1973, 1974), αποτυγχάνοντας την άνοδο στην Β΄ Εθνική. Συνολικά ο Α.Ο.Κ. κατέκτησε 6 πρωταθλήματα και 8 κύπελλα Ε.Π.Σ. Σάμου. Το 1977 επανιδρύθηκε ο Άρης Καρλοβασίου και ξεκινά ο τοπικός αγωνιστικός ανταγωνισμός με τον Α.Ο.Κ. Το καλοκαίρι του 1988 και έπειτα από 10 χρόνια ανταγωνισμού, Α.Ο.Κ. και Άρης προχώρησαν σε στενή συνεργασία. Ο Α.Ο.Κ. μετονομάστηκε σε «**Απόλλων Καρλοβασίου**» και ο Άρης σε «**Αθλητικός Σύλλογος Καρλόβασι**».Ο Απόλλων Καρλοβασίου εκπροσώπησε για 7 συνεχείς χρονιές το Καρλόβασι στην Δ΄ Εθνική, κάτι που αποτελεί ρεκόρ για το ποδόσφαιρο της Σάμου. Συγκεκριμένα αγωνίστηκε στην Δ΄ Εθνική από την αγωνιστική περίοδο 1989-90 μέχρι και την αγωνιστική περίοδο 1995-96, ενώ την περίοδο 1993-94 πλησίασε την άνοδο στην Γ΄ Εθνική, τερματίζοντας στη 2η θέση, το 1994-95 στη 3η θέση και το 1991-92 στη 4η θέση.

### Αθλητική Ένωση Καρλοβασίου
Στα μέσα της δεκαετίας του '90 και συγκεκριμένα στις 27 Ιουλίου του 1995, τα Δ.Σ. των Απόλλων Καρλοβασίου και Α.Σ. Καρλόβασι (πρώην Άρης) προχώρησαν στη συγχώνευση, προκύπτοντας αρχικά ο «Α.Σ. Καρλόβασι». Στις 28 Ιουλίου του 1999, η Γ.Σ. των μελών του αποφάσισε τη μετονομασία του σε «**Αθλητική Ένωση Καρλοβασίου**», η οποία και επισημοποιήθηκε στις 30 Μαΐου του 2000. Από το 1999 στα βασικά χρώματα του συλλόγου προστέθηκε και το κίτρινο.

#### Παρουσία στην Δ΄ Εθνική
Ως Αθλητική Ένωση Καρλοβασίου αγωνίστηκε 5 φορές στην Δ΄ Εθνική-Ερασιτεχνικού (από τις 17 στο σύνολο με τις προηγούμενες ονομασίες Α.Ο.Κ.-Απόλλωνας) και πιο συγκεκριμένα τις σεζόν 1995-96, 1997-98, 2002-03, 2009-10 και 2011-12.

#### Τίτλοι
* 11 πρωταθλήματα Ε.Π.Σ. Σάμου: 1971, 1973, 1974, 1981, 1983, 1988, 1989, 1997, 2002, 2009, 2011
* 19 κύπελλα Ε.Π.Σ. Σάμου: 1969, 1970, 1971, 1972, 1973, 1982, 1984, 1985, 1990, 1991, 1997, 2000, 2004, 2005, 2007, 2009, 2011, 2015, 2025
* 1 Σούπερ Καπ Ε.Π.Σ. Σάμου: 2016

##### Τίτλοι Υποδομών
* 10 πρωταθλήματα παίδων Ε.Π.Σ. Σάμου: 1996, 1998, 1999, 2000, 2001, 2002, 2006, 2007, 2008, 2010
* 3 Σούπερ Καπ παίδων Ε.Π.Σ. Σάμου: 2000, 2002, 2008
* 3 πρωταθλήματα υποδομών Ε.Π.Σ. Σάμου: 2015, 2016, 2017
* 3 πρωταθλήματα Κ12 Ε.Π.Σ. Σάμου:2022, 2023, 2024
* 3 πρωταθλήματα Κ14 Ε.Π.Σ. Σάμου 2013, 2020 ,2025

## Άλλα αθλητικά τμήματα
### Καλαθοσφαίριση ανδρών
#### Τίτλοι ανδρών
* 9 πρωταθλήματα Τ.Ε. Ε.Ο.Κ. Σάμου: 1986, 2002, 2003, 2005, 2014, 2018, 2020, 2022, 2025
* 3 κύπελλα Τ.Ε. Ε.Ο.Κ. Σάμου: 2018, 2022, 2024

#### Τίτλοι υποδομών
* 3 πρωταθλήματα εφήβων Τ.Ε. Ε.Ο.Κ. Σάμου: 2000, 2009, 2012
* 3 πρωταθλήματα παίδων Τ.Ε. Ε.Ο.Κ. Σάμου: 1998, 2009 , 2025

#### Συμμετοχές σε Εθνικές Κατηγορίες
* 1 Γ΄ Εθνική Κατηγορία: 2021

### Καλαθοσφαίριση γυναικών
#### Τίτλοι γυναικών
* 6 πρωταθλήματα Τ.Ε. Ε.Ο.Κ. Σάμου: 2001, 2002, 2004, 2008, 2011, 2017

#### Τίτλοι υποδομών
* 1 πρωτάθλημα κορασίδων Τ.Ε. Ε.Ο.Κ. Σάμου: 2000

### Πετοσφαίριση ανδρών
#### Τίτλοι
* 1 πρωτάθλημα Γ΄ Εθνικής κατηγορίας Ανδρών: 1996

##### Συμμετοχές σε Εθνικές Κατηγορίες
* 2 Β' Εθνική Κατηγορία Ανδρών : 1997,1998
* 1 Γ' Εθνική Κατηγορία Ανδρών :1996

## Παραπομπές


Κατηγορία:Αθλητικοί σύλλογοι Σάμου
Κατηγορία:Ιδρύσεις αθλητικών συλλόγων το 1929
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Ελληνικοί σύλλογοι πετοσφαίρισης